Republica Moldova participă pentru prima dată la o activitate internațională – focusată asupra combaterii criminalității organizate pe teritoriul țărilor UE. Subdiviziunile Ministerului Afacerilor Interne (IGP, IGPF, BMA, IGC), împreună cu Serviciul Vamal și PCCOCS în perioada 26-29 octombrie 2022 au participat alături de alte 18 state membre ale UE și 10 țări din afara UE, în acțiuni tactice și operaționale de combatere a traficului de arme de foc, traficul de droguri, trafic de migranți și ființe umane. La activitățile operaționale au fost implicați 16.000 de ofițeri, care au desfășurat operațiunea în zonele principale: Balcani și Europa de Sud-Est. Ca urmare, a intensificării controalelor la frontierele externe ale UE, au fost aduse următoarele rezultate: 382 arestări și 130 noi procese penale. Astfel, statele membre ale UE au asigurat fluxul informațional și desfășurat acțiuni operaționale la nivel național. În total, activitățile au condus la 382 de arestări de suspecți, dintre care majoritatea implicați în trafic de droguri, facilitarea imigrației ilegale, fraudă de documente și trafic de arme de foc. Arestările și probele preluate au permis autorităților de aplicare a legii să inițieze 130 de noi anchete. Autoritățile din Republica Moldova au verificat 1.147 persoane, 1.383 automobile, 33 domicilii și organizații, 1.929 colete poștale. De asemenea, au fost reținute 12 persoane, identificate și ridicate 3 arme și 92 cartușe, inițiate 3 investigații (migrație ilegală, armament, droguri) și depistate 1.5 kg droguri. 33 persoane au primit refuz de a intra pe teritoriul Republicii Moldova. Rezultate totale ale Zilelor de Acțiune Comună: 74.924 persoane verificate 998 locații verificate 32.665 vehicule verificate 2.004 colete verificate 382 arestări: 159 (trafic de migranți), 112 (trafic de droguri), 38 (trafic de arme), 2 (trafic de ființe umane), 71 (alte crime) 2.476 intrări ilegale detectate Depistările includ: 106 arme de foc: 43 puști, 42 pistoale, 6 pistoale cu aer comprimat, 1 mină antipersonal, 1 sistem de apărare antiaeriană, 15 grenade, 2 mașini de asamblare, 2 rachete antitanc și 12.250 de piese de muniție Droguri: 304 kg de heroină, 103 kg de cannabis, 44 kg de marijuana, 5402 plante de marijuana și 1,3 kg de cocaină